<classify> KUANZISHWA kwa Ofi si ya Wakili Mkuu wa Serikali hakukinzani na Katiba ya Jamhuri ya Muungano ya Tanzania na Sheria ya Ofi si ya Mwanasheria Mkuu wa Serikali, Bunge limeelezwa.Waziri wa Katiba na Sheria, Profesa Paramagamba Kabudi alisema hayo bungeni jana alipokuwa akijibu swali la Mbunge wa Rufiji, Mohamed Mchengerwa CCM aliyetaka kufahamu kama kuanzishwa kwa ofisi hiyo kunakinzana na Katiba.Profesa Kabudi alisema Ofisi ya Wakili Mkuu wa Serikali imeanzishwa na kupewa majukumu kisheria kupitia Hati Idhini ya Rais kwa Tangazo la Serikali Namba 50 la Februari 13, mwaka huu.Alisema ofisi hiyo imetambuliwa na Sheria ya Mwanasheria Mkuu wa Serikali Sura 268 kupitia Sheria ya Marekebisho ya Sheria Mbalimbali Namba 2 ya Mwaka huu.Waziri huyo alisema marekebisho yaliyofanyika kwenye muundo wa Ofisi ya Mwanasheria Mkuu wa Serikali yamelenga kuiwezesha Ofisi ya Wakili Mkuu wa Serikali kutekeleza majukumu yake ya usimamizi na uendeshaji wa mashauri ya madai yakiwemo ya kikatiba.Kwa msingi huo, kuanzishwa kwa Ofisi ya Wakili Mkuu wa Serikali hakukinzani na Katiba ya Jamhuri ya Muungano ya Tanzania na Sheria ya Ofisi ya Mwanasheria Mkuu wa Serikali, alisema Profesa Kabudi.  <topic>: kitaifa 